OpenLLM-France/wikimedia huggingface dataset:
# 60 d'Aquari

60 d'Aquari (60 Aquarii) és una estrella de la Constel·lació d'Aquari. Té una magnitud aparent de 5,88. Es tracta d'una estrella gegant groga; posseeix una magnitud absoluta de 0,22 i la seva velocitat radial negativa indica que l'estrella s'acosta al sistema solar. 60 d'Aquari és un sistema múltiple format per 3 components. La componente principal A és una estrella de magnitud 5,89. La component B és de magnitud 10,3, separada per 98,1 segons d'arc de A i amb un angle de posició de 298 graus. La componente C està separada per 125,6 segons d'arc de A i amb un angle de posició de 275 graus.

## Observació

Es tracta d'una estrella situada a l'hemisferi celeste austral, molt a prop de l'equador celeste; el que comporta que pugui ser observada des de totes les regions habitades de la Terra, exceptuant el cercle polar àrtic. A l'hemisferi sud sembla circumpolar només en les àrees més internes de l'Antàrtida, sent de magnitud 5,9 es troba al límit de l'observació a ull nu. El millor període per a la seva observació és entre els mesos d'agost i desembre. El període de visibilitat és pràcticament el mateix en els dos hemisferis degut a la seva posició propera a l'equador celeste.
| NOM | Ascensió recta | Declinació | Magnitud aparent (V) | Tipus espectral | Dades |
| 60 d'Aquari B (BD-02 5781B) | 22$^h$ 33$^m$ 56.8$^s$ | -01° 33' 38 | 10.3 | | Simbad |
| 60 d'Aquari C (BD-02 5781C) | 22$^h$ 34$^m$ 00.9$^s$ | -01° 34' 21 | | | Simbad |

## Referències

* ↑ Afirmat a: Michigan catalogue of two-dimensional spectral types for the HD Stars, Vol. 5. Indicat a la font segons: SIMBAD. Llengua del terme, de l'obra o del nom: anglès. Data de publicació: 1999.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* 1 2 3 Steven Majewski «Determining ages of APOGEE giants with known distances» (en anglès). Astrophysical Journal, 1, 20-01-2016. DOI: 10.3847/0004-637X/817/1/40.
* ↑ «APOGEE Data and Spectral Analysis from SDSS Data Release 16: Seven Years of Observations Including First Results from APOGEE-South». Astronomical Journal, 3, 01-09-2020. DOI: 10.3847/1538-3881/ABA592.
# Caves Gelamà

Les Caves Gelamà són el celler del Mas Falgàs a Vilajuïga (Alt Empordà). Estan incloses a l'Inventari del Patrimoni Arquitectònic de Catalunya com a element separat del mas.

## Descripció

Són a l'oest del nucli urbà de la població de Vilajuïga, al barri de l'Estació. S'hi arriba pel carrer del General Moragues. Es troben dins de la finca del Mas Falgàs.
Són un edifici de planta rectangular, amb coberta de teula a dues vessants, format per planta baixa, pis i golfes. La façana principal, orientada al sud, presenta un gran portal adovellat d'arc de mig punt, amb la dovella clau gravada amb les inicials del propietari i l'any de construcció: "RF 1892". Al seu costat, hi ha dues petites finestres apaïsades, amb l'emmarcament motllurat. Al pis hi ha tres finestres rectangulars més, amb la mateixa motllura al marc. La part superior de la façana es resol amb un gran frontó triangular, amb cornisa sobresortida i el nom "CAVAS GELAMÀ" al bell mig. La façana posterior també presenta un portal de mig punt, tot i que bastit amb maons i amb una gelosia a la part superior, coberta amb un vidre.
Adossat a la cantonada nord-oest de l'edifici hi ha un altre cos allargat de planta baixa, bastit amb pedra, maons i morter. Davant seu, un gran talús de terra, delimitat per una tanca de pedra, soterra pràcticament tota l'alçada de la planta baixa de les caves.

## Història

A la façana principal, en el portal d'arc de mig punt, a la dovella central es pot apreciar, incisa, la data les inicials del propietari, R. Falgàs i l'any de construcció, 1892: "RF 1892".

## Referències

* 1 2 3 4 «Caves Gelamà». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 agost 2014].

## Enllaços externs

* http://www.gelama.cat/ Arxivat 2014-10-10 a Wayback Machine. Web de les caves
# Palomas (Badajoz)

Palomas és un municipi de la província de Badajoz, a la comunitat autònoma d'Extremadura.

## Referències

* ↑ «Provincia de Badajoz (España): Municipios & Localidades» (en castellà), 22 gener 2021. [Consulta: 29 setembre 2021].
Viccionari
# Clon de GTA

Clon de GTA (o bé en anglès GTA clone) és un terme utilitzat per crítics de videojocs i jugadors per referir-se a videojocs llançats després del gran èxit de Grand Theft Auto III (GTA III) el 2001, que tenen gairebé els mateixos elements de jugabilitat de GTA III o altres jocs de la saga Grand Theft Auto que fan que en molts aspectes siguin iguals.

## Videojocs considerats clons del GTA

* Payback (2001)
* The Getaway (2002) i The Getaway: Black Monday (2004)
* Mafia (2002)
* Jak II (2003)
* The Simpsons Hit & Run (2003)
* True Crime: Streets of LA (2003) i True Crime: New York City (2005)
* DRIV3R (2004) i Driver: Parallel Lines (2006)
* The Incredible Hulk: Ultimate Destruction (2005)
* Mercenaries: Playground of Destruction (2005)
* Total Overdose: A Gunslinger's Tale in Mexico (2005)
* Just Cause (2006)
* The Godfather: The Game (2006)
* Saints Row (2006)
* Scarface: The World Is Yours (2006)
* Wreckless: The Yakuza Missions (2002)
* Bratz: Rock Angelz (2005)
* Bratz: Forever Diamondz (2006)
* Jaws Unleashed (2006)
* The Warriors
* Bully
* APB
* 50 Cent: Bulletproof

## Referències

* ↑ «25+ Games Like GTA (Grand Theft Auto)». Find Me Similar.
# Tomba TT63

La Tomba tebana TT63 és una tomba de l'Antic Egipte que es troba a Sheikh Abd al-Gurnah. És dins la necròpoli tebana, a la riba occidental del Nil, davant de Luxor.
La tomba pertany a un egipci que visqué en l'època de la Dinastia XVIII, anomenat Sobekhotep, i fou tresorer i batle del Llac del Sud i la Terra de Sobek (El Faium) durant el regnat de Tutmosis IV.
Sobekhotep era fill d'un Supervisor del Tresor anomenat Min. L'esposa de Sobekhotep, Meryt, era mainadera de la filla del rei, Tiaa, i cap de l'harem de Sobek del Faium.

## Referències

* ↑ Porter, Bertha and Moss, Rosalind, Topographical Bibliography of Ancient Egyptian Hieroglyphic Texts, Statues, Reliefs and Paintings Volume I: The Theban Necropolis, Part I. Private Tombs, Griffith Institute. 1970 ASIN: B002WL4ON4.
* ↑ Hatshepsut Arxivat 2016-08-03 a Wayback Machine. by Anneke Bart.
* ↑ Porter, Bertha and Moss, Rosalind, Topographical Bibliography of Ancient Egyptian Hieroglyphic Texts, Statues, Reliefs and Paintings Volume I: The Theban Necropolis, Part I. Private Tombs, Griffith Institute. 1970, pg 125-126, ASIN: B002WL4ON4.
# Resolució 2012 del Consell de Seguretat de les Nacions Unides

La Resolució 2012 del Consell de Seguretat de les Nacions Unides fou adoptada per unanimitat el 14 d'octubre de 2011. Després de reconèixer que la situació de seguretat a Haití havia millorat després del terratrèmol de 2010, el Consell va ampliar el mandat de la Missió d'Estabilització de les Nacions Unides a Haití (MINUSTAH) durant un any fins al 15 d'octubre de 2012 i va ajustar les seves capacitats de força, que aleshores constava de 7.340 soldats de tots els rangs i un component policial de 3.241, reduint-la en 1.600 soldats i 1.150 policies gradualment fins a juliol de 2012, de conformitat amb les recomanacions del paràgraf 50 de l'informe del Secretari General de les Nacions Unides sobre el treball de la Missió (document S/2011/540).

## Referències

* ↑ «Security Council Authorizes One-Year Extension of Haiti Stabilization Force, Also Approves Withdrawal of Some 2,700 Troops, Police». United Nations, 14-10-2011.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# MOS Technology 6502

El MOS 6502 o MOS Technology 6502 va ser un microprocessador de 8 bits dissenyat per MOS Technology el 1975. Quan va ser introduït, va ser per una llarga tirada, el més barat UCP del mercat amb característiques completes, en al voltant d'un sisè del preu, o menys, que UCPs amb què competia de companyies més grans com Motorola i Intel. Era tanmateix més ràpid que la majoria d'ells, i, junt amb el Zilog Z80, van ser l'origen d'una sèrie de projectes d'ordinadors que finalment donarien lloc a la revolució de l'ordinador personal de finals dels 1970 i els principis dels anys 1980.
A més de MOS Technology, el disseny del 6502 va tenir originalment com a segona font Rockwell i Synertek i va anar llicenciat més endavant a un nombre de companyies. En realitat, el 6502 consisteix en una família de UCPs que comparteix el xip, però està encapsulat amb diferents nombres de patilles, abaratint costos i sacrificant algunes funcions. A més hi ha dos grups: els 650x, amb rellotge intern i els 651x que necessiten rellotge de dues fases (com el MC6800).

## Segones fonts

MOS Technology va llicenciar aviat el seu 65xx, entre d'altres, a les següents companyies:
* Rockwell International
* Synertek
* AMI
* ITT
* UMC
* NTE

## Vegeu també

* MOS Technology 6507
* MOS Technology

## Enllaços externs

* www.6502.org (anglès)
# The Great Awakening

The Great Awakening (El gran despertar) (1941) és una pel·lícula històrica dirigida per Reinhold Schünzel als Estats Units. Els protagonistes són Alan Curtis, Ilona Massey i Billy Gilbert. La pel·lícula va ser produïda per Gloria Pictures Corporation, i realitzada per United Artists.
La pel·lícula, de vegades és coneguda pel títol alternatiu de New Wine (Vi Nou), i fou la darrera pel·lícula dirigida per Schünzel que s'havia exiliat de l'Alemanya nazi.

## Trama

El compositor austríac Franz Schubert, que és mestre d'escola, fuig de Viena per evitar el reclutament, ja que ha esclatat la guerra. Marxa cap a Hongria on entra a treballar en una granja com a esquilador d'ovelles, tot i que és molt maldestre. Schubert troba un piano i el toca. Anna, l'administradora de la granja, s'enamora del músic i de la seva música, i l'amor és compartit.

## Repartiment

* Alan Curtis - Franz Schubert
* Ilona Massey - Anna
* Billy Gilbert - Poldi
* Binnie Barnes - Comtessa Carolinda
* Sig Arno - Maestro Frascini
* Barnett Parker - Duc
* Albert Bassermann - Ludwig van Beethoven
* Kenneth Farrell - Home jove
* Ann Stewart - Dona jove
* Gilbert Esmeril - Director de l'escolar
* George O'Hanlon - Peppi
* Forrest Tucker - Moritz
* Maynard Holmes - Wilhelm
* Marion Martin - Mitzi, la tavernera
* Paul Sutton - Capatàs de la granja
* Sterling Holloway - Otto, el comptable
* John Qualen - Hasslinger Empleat
* Richard Carle - Karl Hasslinger

## Referències

* ↑ Bock & Bergfelder p.433
* ↑ Langman p.82

### Bibliografia

* Tim Bergfelder and Hans-Michael Bock, The Concise Cinegraph: Encyclopedia of German Film (Berghahn Books, 2009)
* Larry Langman, Destination Hollywood: The Influence of Europeans on American Filmmaking (McFarland & Company, 2000)
# Caves Marquès de Monistrol

Les Caves Marquès de Monistrol és una obra de Sant Sadurní d'Anoia (Alt Penedès) inclosa a l'Inventari del Patrimoni Arquitectònic de Catalunya.

## Descripció

La masia està situada en un nucli de construccions populars i industrials (indústria del cava), en un context de vinyes i camps. L'edifici forma un conjunt amb altres construccions. Té teulada a dues aigües que donen a les façanes laterals. Consta de planta baixa, un pis i golfes. Té un porxi amb terrat superior, del segle xix. Hi ha també un pati interior. Les cantoneres, les finestres i els portals són de pedra. Interiors interessants amb volta de maó de pla, portal de pedra i pica romànica.

## Història

Les caves de vins Marquès de Monistriol van ser fundades el 1882. La família possessora del títol del marquesat de Monistrol d'Anoia actualment és Escrivà de Romaní i de Sentmenat.

## Referències

* 1 2 «Caves Marquès de Monistrol». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 octubre 2017].
# Palomar de Arroyos

Palomar de Arroyos és un municipi d'Aragó, situat a la província de Terol i enquadrat a la comarca de les Conques Mineres.
# Ticoni

Ticoni, en llatí Tychonius o Tichonius, fou un literat d'Àfrica versat en literatura sacra i profana que va florir sota Teodosi I el Gran i els seus fills.
Era contemporani d'Agustí d'Hipona i de Rufí d'Aquileia. Va ser partidari dels donatistes, heretgia que es va negar sempre a abandonar. Agustí, tot i que refusava la doctrina, va alabar la seva capacitat intel·lectual i la seva eloqüència. Només es conserva una obra seva: Septem Regulae o De Septem Regulis, un codi de set regles per explicar les Sagrades Escriptures. Agustí d'Hipona en va fer un comentari. També va compondre un tractat en tres llibres, el primer titulat De Bello intestino, sobre decrets d'antics sínodes que podien afavorir els donatistes. El segon portava per títol Commentarium in Apocalypsis, on exposava la visió apocalíptica en un sentit purament espiritual, i el tercer es deia Expositio diversarum causarum, on exposava arguments en defensa del donatisme.

## Referències

* ↑ Tychonius a: William Smith (editor), A Dictionary of Greek and Roman biography and mythology. Vol. III. Boston: Little, Brown & Comp., 1867, p. 1194
# Resolució 200 del Consell de Seguretat de les Nacions Unides

La Resolució 200 del Consell de Seguretat de les Nacions Unides, aprovada per unanimitat el 15 de març de 1965, després d'examinar l'aplicació de la República de Gàmbia per a ser membre de les Nacions Unides, el Consell va recomanar a l'Assemblea general que la República de Gàmbia fos admesa.

## Vegeu també

* Llista de Resolucions del Consell de Seguretat de les Nacions Unides 101 a 200 (1953 - 1965)

## Referències

* PDF Text de la Resolució a UN.org Arxivat 2012-04-29 a Wayback Machine.
# Los Pedregals (Almacelles)

El Los Pedregals és una muntanya de 315 metres que es troba al municipi d'Almacelles, a la comarca catalana del Segrià.
Al cim podem trobar-hi un vèrtex geodèsic (referència 248109001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# The Great Gig in the Sky

The Great Gig in the Sky és una cançó del grup britànic de rock progressiu Pink Floyd apareguda a l'àlbum The Dark Side of the Moon de l'any 1973.
Aquesta peça és una improvisació vocal de Clare Torry, a partir d'una base musical del grup, composta per Richard Wright, que va buscar una veu per a la pista. Es va presentar la possibilitat de comptar amb Torry i aquesta, abans d'enregistrar-la, va rebre l'ordre de pensar en l'horror i en la mort i cantar-ho. Després de l'enregistrament, va sortir i es va excusar pensat que havia cantat molt malament. Amb tot, Torry havia marcat profundament el sentiment i havia donat una molt bona veu a la peça.
Se li van pagar 30£ per la feina d'un diumenge d'enregistrament. Més tard, però, va denunciar Pink Floyd i EMI per cobrar royalties i perquè el seu nom aparegués en els crèdits de la peça, ja que ella s'havia inventat la lletra. Es va arribar a un acord i en el DVD recull P*U*L*S*E ja apareix com a coautora juntament amb Wright.

## Lletra

A 0:38 : And I am not afraid of dying. Any time will do; I don't mind. Why should I be frightened of dying? There's no reason for it—you've gotta go sometime.
A 3:33 : I never said I was frightened of dying.

## Crèdits

* Clare Torry - veu
* David Gilmour - lap steel
* Richard Wright - piano, orgue Hammond
* Roger Waters - baix, efectes sonors
* Nick Mason - bateria, percussions
# Orangia sporadica

Orangia sporadica és una espècie de gastròpode eupulmonat terrestre de la família Charopidae.

## Distribució geogràfica

És un endemisme de la Polinèsia Francesa.

## Referències

* ↑ Seddon, M.B. (1996). "Orangia sporadica." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 16 abril 2023]

## Enllaços externs

* uBio (anglès)
# Conversano

Conversano és un municipi italià, situat a la regió de la Pulla i la ciutat metropolitana de Bari. L'any 2018 tenia 26.171 habitants.

## Referències

* ↑ «Comuni della Puglia» (en italià). [Consulta: 12 abril 2021].
# Tercera dinastia de Kish

La tercera dinastia de Kish és el nom que van rebre els llegendaris reis sumeris que van exercir l'hegemonia de la regió amb centre a Kish, després que l'exercís el regne de Mari (Mesopotàmia). Només es coneix el nom d'un sobirà, en aquest cas una reina, Kug-Baba, l'única dona de la llista reial. La llegenda li atribueix cent anys de mandat. El domini va passar després a Akxak.

## Referències

* ↑ «The Sumerian King list». The ETCSL project. Faculty of Oriental Studies, University of Oxford. [Consulta: 19 setembre 2021].
# Resolució 2010 del Consell de Seguretat de les Nacions Unides

La Resolució 2010 del Consell de Seguretat de les Nacions Unides fou adoptada per unanimitat el 30 de setembre de 2011. Després de recordar les resolucions anteriors sobre la situació a Somàlia, i en virtut del Capítol VII de la Carta de les Nacions Unides, el consell autoritza mantenir el desplegament de la Missió de la Unió Africana a Somàlia (AMISOM) fins al 31 d'octubre de 2012, alhora que demana a la Unió Africana que "augmenti amb urgència" el nombre d'efectius a 12.000, expressant la intenció de considerar la necessitat d'ajustar aquest nivell quan l'AMISOM ariribi al seu nivell màxim de tropes.
Alhora, el Consell encoratja a les Nacions Unides a treballar amb la Unió Africana per desenvolupar una força, dins del nivell del mandat de la missió, per tal de proporcionar serveis de seguretat, escorta i protecció al personal internacional.

## Referències

* ↑ «Security Council Extends Mandate of African Union Mission in Somalia until 31 October 2012, Adopting Resolution 2010 (2011)». United Nations, 30-09-2011.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# AFM Records

AFM Records és una discogràfica alemanya amb seu a la ciutat Schwalmstadt. AFM Records està centrada en grups de heavy metal com U.D.O., Doro, Kotipelto, Masterplan, Nostradameus, i Annihilator. L'any 2005, la discogràfica Candlelight Records va signar un tracte amb AFM per editar alguns discos conjuntament.

## Referències

* ↑ «Acord entre Candlelight i AFM. 30 de juny de 2005». Blabbermouth.net. Arxivat de l'original el 2007-09-30. [Consulta: 29 setembre 2007].

## Enllaços externs

* AFM Records
* Àlbums editats Arxivat 2007-09-28 a Wayback Machine.
# Ticket to Jerusalem

Ticket to Jerusalem és una pel·lícula franco-palestina de Rashid Masharawi estrenada el 2002.

## Argument

Jabber, un projeccionista itinerant, viatja de poble en poble dels territoris ocupats perquè els nens palestins tinguin accés al cinema. Coneix un professor que està organitzant una projecció a Jerusalem.

## Repartiment

* Gassan Abbas : Jabber
* Areen Omari : Sana
* George Ibrahim : Abu Anan
* Reem Ilo : Rabab
* Imad Farageen : Kamal
* Najah Abu Al-Heja : Ibrahim

## Distincions

Premi del Públic General al Festival Cinéma Tout Écran, a Ginebra l’octubre de 2002.

## Referències

* ↑ Ticket to Jerusalem a Cineuropa.org
* ↑ Ticket to Jerusalem a Screen Daily
* ↑ «PALMARÈS 2002», 02-09-2008.

## Enllaços externs

* Ticket to Jerusalem a Films Media Group
# Roberto Coll Vinent

Roberto Coll Vinent (Alaior, Menorca, 9 d'octubre de 1924 - Barcelona, 1 de gener de 2018) fou catedràtic, escriptor, redactor i director de diaris, professor d'ESADE i fundador de NovoEstudio, doctor en Dret, Periodisme, i diplomat en Psicologia. Va ser conegut per la seva àmplia bibliografia, ja que va publicar més de deu llibres. És considerat un expert en ciències de la comunicació, la informació i la documentació. Per les seves classes van passat més de 5.000 alumnes. Va tenir una llarga trajectòria i experiència en l'àmbit de l'ensenyament.

## Referències

* ↑ «Anunci de la mort». Arxivat de l'original el 10 de gener 2018. [Consulta: 10 gener 2018].
* ↑ Pons Fraga, Josep. «Fallece Roberto Coll Vinent, director del "Menorca" desde Barcelona» (en castellà). Menorca.info. Arxivat de l'original el 4 de gener 2018. [Consulta: 10 gener 2018].
# Converse

«Converse» té aquests significats:
* Geografia:
** Converse (Indiana), localitat estatunidenca d'Indiana
** Converse (Louisiana), localitat estatunidenca de Louisiana
** Converse (Texas), localitat estatunidenca de Texas
** Comtat de Converse (Wyoming), comtat estatunidenc de Wyoming
* Economia: Converse (marca), empresa estatunidenca de sabates
# Tit Anni Lusc (cònsol 153 aC)

Tit Anni Lusc (llatí: Titus Annius T. f. T. n. Luscus) va ser un magistrat romà fill probablement de Tit Anni Lusc.
Ciceró diu que era un orador notable. Va ser cònsol l'any 153 aC. Torna a aparèixer el 133 aC quan es va oposar a les reformes de Tiberi Grac. Pescenni Fest reprodueix una part d'un dels seus discursos.

## Referències

* 1 2 Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 842.
* ↑ Ciceró. Brutus 20
# Resolució 2016 del Consell de Seguretat de les Nacions Unides

La Resolució 2016 del Consell de Seguretat de les Nacions Unides fou adoptada per unanimitat el 27 d'octubre de 2011. Reconeixent els "esdeveniments positius" a Líbia després de la Guerra Civil Líbia i la mort de Muammar el Gaddafi, la resolució va establir una data d'extinció per a les disposicions de Resolució 1973, que va permetre als Estats dur a terme "totes les mesures necessàries" per protegir els civils i que van constituir el fonament jurídic de la intervenció militar a Líbia per part d'alguns estats estrangers. La data de finalització es va establir a les 23:59, hora local líbia del 31 d'octubre de 2011. També es va aixecar la zona d'exclusió aèria creada amb la Resolució 1973 en aquesta data.
El secretari d'Afers Exteriors del Regne Unit, William Hague, va considerar la resolució "una fita cap a un futur pacífic i democràtic per a Líbia". L'ambaixadora dels Estats Units a les Nacions Unides, Susan Rice, va dir que la història consideraria que la intervenció era "un capítol orgullós de l'experiència del Consell de Seguretat". L'ambaixador de Rússia a l'ONU, Vitali Txurkin, va dir que "esperem que el consell de l'OTAN actuï en conseqüència amb aquesta decisió".

## Referències

* ↑ United Nations - Security Council Votes Unanimously to End NATO Civilian Protection Mandate in Libya, Following Authorities' Formal Declaration of Liberation, 27 October 2011
* ↑ BBC News - UN Security Council votes to end Libya operations, 27 October 2011
* ↑ Xinhua - UN Security Council adopts resolution to end Libyan mandates, 28 October 2011

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# 1152

El 1152 (MCLII) fou un any de traspàs iniciat en dimarts pertanyent a l'edat mitjana

## Esdeveniments

* 4 de març - Frankfurt (Hessen, Alemanya): després que l'emperador Conrad III el nomenés successor, l'assemblea de prínceps elegeix Frederic I Barba-roja emperador romanogermànic; serà coronat a Aquisgrà.
* Testament de Peronella d'Aragó (1152) mentre la reina estava de part
* Construcció de l'església dels Sants Borís i Gleb
* Fundació de la ciutat e Kassímov
* Fi de la dinasties Zírida i Banu Hammad
* Bugia es converteix en un dels principals ports per a l'expansió almohade
* Elionor d'Aquitània es casa amb el futur Enric II d'Anglaterra

## Naixements

* Alfons el Cast (data discutida)

## Necrològiques

* Matilde de Boulogne

## Referències

* ↑ Picard, Christophe (1997). La mer et les musulmans d'Occident VIIIe-XIIIe siècle. Paris: Presses Universitaires de France
* ↑ Les ducs de Normandie et les rois de France: 911-1204, 1996 ISBN 978-2-85157-153-3